
Inungnut Tuhaqtitaujukhaq
Arviani nunallaanun-turaakhimajut TBiirnikkut ihivriurutit umiktut
Aullaqtirvia Ublua: 	Qiqaijarvia 3, 2026
Nutqarvikhaa Ublua: 	Qiqaijarvia 31, 2026
Arviat, Nunavut	50 sec        
 
Havagviat Aanniaqtailinikkut tuhaqtitijumajut Arviani nunaqaqtunik tamna nunalaani ihumagiplugit tiibiirnikkut (TB) ihivriudjutikhangit, angmaumavakhimajut talvanga Iidjirurvia 2025, taimaarniaqtun Qiqaijalirvia 31, 2026mi. Una kinguliujuq pidjutikharnik ihivriuqtaujaangat talvuuna munarhitkuni ilitugijaangat TiiBiinik kihititirutikharnik.
Nunallaamiutat inikhijut TB-mik ihivriuqtaudjutimingnik uvuuna ubluani pittaaqtut $100-taalamik aittuutikhamik niuvrutikhamik. Ihivriukhiniq kajumiktuq, hiamitiqtaulimaittuq, akiittuqlu. Ilihimagungni qanurinnit ikajuutaujuq aannialiqtailitikharnik, ilangnik, nunagijarnullu.
Allamiktauq ikajuutikharnik TiiBiinik ihivriudjutikharnik talvuuna aulaniaqtun PUBG TBnik Ilitukhaidjutikharnik Akigaktuijukharnik Arviatmi. Ilaujut uumani akittaqutimi nunaqaqtullu ukiuqaqtut 13-35 ihivriuqtaujut tunijauniaqtut tikitsimik takhinahuariamingni takhinahuarutikhanik PlayStation 5 unalu 5 Pro. Pulaaqlugu nunalaani Aanniaqtailiqinikkut-ihumagiplugit naunaijainiq munakhiliqivik iliturittiarumaguvin. 
Nunamingni ilaujut kitut ihivriuqtaulimaitut munakhitkuni tikitinagu Qiqaijalirvia 31 naunaijaijaaqtut TBiirnirmun ihivriuqtaunirmun imaa hivajarlugit Arviat munarhitkut uvani 867-857-3100 upautidjutikhangnik.
Qujagijaqqut Arviarmiut havaqatigiingmata, ihivriuqtauvakhutiklu, malikhugillu maligahait Atanilluaq Nunalaani Aanniaqtailinikkut Havaktimit. Akhuurutit ikajuutauqpiaktuq nunallaaq aanniarnaittumik.
###


Tuhaqtipkainikkut Uqarvigijakhaq: 

Charmaine Deogracias
Atanngujaq Tuhaqtipkaijini
Aanniaqtailinirmut Havagvia
867-975-5712
CDeogracias@gov.nu.ca 
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

